cyanic-selkie/wikianc huggingface dataset:
Mihhail Bulgakov
Karjäär
Kui üks Moskva teatrijuht Bulgakovit kritiseeris, astus Stalin aga kirjaniku kaitseks välja, öeldes, et nii andekat kirjanikku nagu Bulgakov ei saa suruda poliitiliste parteide raamidesse. Stalin võimaldas Bulgakovile teatrites tööd ning tema 1926. aastal esietendunud "Turbinite päevad" oli Stalini suur lemmik. Väidetavalt käis ta seda lavastust vaatamas 15 korda.
1932. aastal abiellus Bulgakov Jelena Šilovskajaga, kes inspireeris kirjanikku kujundama Margarita tegelaskuju romaanis "Meister ja Margarita". Elu lõpuaastatel kirjutas Bulgakov näidendeid ja jutte ning tõlkis novelle ja libretosid. Paljusid neist teostest ei avaldatud. Samuti jäid tema lauasahtlisse Nõukogude süsteemi naeruvääristavad kirjutised.
Harilik kaheksajalg
Paljunemine
Enne paarituma hakkamist, tõrjub emane loom isast mõnda aega, kuid siis laseb isase ligi. Paaritumiseks on isane loom kas emase kõrval ja emane justkui veaks teda kättpidi järgi või ronib isane emasele selga. Isane kaheksajalg aga pumpab oma kuju muutnud kolmanda kombitsa ehk hectocotylus 'e abil spermatosoide emase kehasse. Paaritumise protsess võib kesta mitu tundi. Sama paar paaritub veel kord umbes nädala jooksul. Kahe paaritumise vahele jääval ajal astub isane suguühtesse teiste emastega ja emane teiste isastega. Nädal peale viljastumist otsib emane munemiseks mõne varjulise paiga, näiteks augu, lõhe, korallrifi, tühja molluskite kesta, purgi, pudeli, rehvi, saapa või vana laevavraki. Ühe korraga muneb emane 100 000 kuni 500 000 muna, mis meenutavad välimuselt viinamarjakobaraid. Munade haudumise periood kestab 4–5 kuud ja sel ajal emane loom ise ei toitu, vaid hoolitseb munade eest – purskab neile puhast vett ning peseb neid oma kombitsatega. Kuna emane on väga kaua ilma toiduta, sureb ta varsti pärast munade koorumist. Koorunud kaheksajalad on 3 mm suurused ja meenutavad täielikult kaheksajalga. Esimese elukuu hõljuvad vastsed vees nagu planktonid, misjärel nad merepõhja langevad ning seal suureks kasvama hakkavad. Kuna kaheksajala eluiga on võrdlemisi lühike, kasvab väike kaheksajalg äärmiselt kiiresti. Kõigist koorunud kaheksajalgadest kasvab täiskasvanuks vaid üks või kaks isendit.
Anna Levandi
Karjäär
Ta õppis Moskvas Armee Keskspordiklubi koolis ja lõpetas Moskva Kehakultuuriinstituudi.
Anna Levandi on töötanud iluuisutamistreenerina Norras, Soomes, Rootsis ja Eestis.
Kėdainiai
Ajalugu
Kohaliku legendi kohaselt asutasid Kėdainiai sinna ümber asunud kuralastest kalurid. Arheoloogiliste uuringute kohaselt tekkis see XIV sajandi alguses kalurite ja maaharijate külana. Asulat on esmamainitud 1372. aastal Wartberge Hermanni Liivimaa kroonikas (Gaydine). Ristisõdijad rajasid 1403. aastal sinna kivist kiriku. Asula esimene teadaolev omanik oli Radvila Astikaitis, kes sinna XV sajandi keskpaigas ka mõisa rajas. Umbkaudu samal ajajärgul on asulat maininud ka Jan Długosz (Kieidany).
1590. aastal sai Kėdainiai linnaõigused, ühtlasi ka õiguse kolm korda aastas laata pidada. Aastatel 1598 ja 1600 laastasid linna tulekahjud. Aastal 1604 oli linnas 2800 elanikku; seal tegutses 104 kõrtsi, millest 82 pakkusid külastajatele õlut, 21 viina, ülejäänud aga mõdu. XVI sajandi alguses hakati ehitama linna raekoda (valmis aastal 1653), mis on üks vanemaid säilinud kivist raekojahoone Leedu aladel. Osaliselt Radziwillidele kuulunud Kėdainiai (osa linnast oli Kiszkade valduses) oli üks reformatsiooni keskusi Leedus.
Raja
Raja on perekonnanimi.
Kėdainiai
Ajalugu
Aastal 1811 läks linn Czapskite valdusse. Novembriülestõusu ajal toimus linna all lahing Vene vägede ja ülestõusnute vahel. Linna elanikud osalesid ka jaanuariülestõusus, mistõttu see konfiskeeriti Marian Hutten-Czapskilt. Aastast 1866 sai linna omanikuks Eduard Totleben. Tsaariajal oli linna venekeelne nimekuju Кейданы.
Eesti Evangeeliumi Luteriusu Kirik
Missioon
Eesti Evangeeliumi Luteriusu Kiriku õpetuse aluseks oli Vana ja Uue Testamendi prohvetite ja apostlite kirjad ning sümboliraamatuteks nimetatud kirju seletav Apostlik, Nikea ja Atanaasiuse usutunnistus, Augsburgi muutmata usutunnistus ja teised kirjad, mis on võetud Liber Concordiae nimelisse kirjade kogusse.
Tsitaat
E.E.L.K. peapiiskop dr Andres Taul küsis konsistooriumi liikmetelt neid 2007. aasta juulis ametisse pühitsedes:
Susanna Otema
Tema kujundatud portselanist nõusid kasutati nii kingituste kui ka koduste tarbenõudena. Tema teeneks peetakse eesti portselanimaali kunstilise taseme tõusu 1960. ja 1970. aastatel. Susanna Otema loomingut võib leida Eesti Tarbekunsti- ja Disainimuuseumi, Tallinna Linnamuuseumi, Eesti Ajaloomuuseumi ja Peterburi Vene Muuseumi kogudest.
Johann Albrecht von Hohenzollern
Tema isa oli Ansbachi markkrahv Friedrich II ja ema Kazimierz IV tütar Sophia. Tal oli 16 õde-venda, tema oli neist viieteistkümnes. Tuntumad tema vendadest olid Albrecht, kes oli Saksa ordu kõrgmeister ja hiljem esimene Preisimaa hertsog, ja Wilhelm, kes oli viimane Riia peapiiskop. Et Johann Albrecht oli vanuselt eelviimane vend, polnud tal ilmaliku pärandi saamiseks lootust ja talle valiti vaimuliku tee.
Ernst Blumbach
Ernst Blumbach (22. veebruar (vkj) 1863 Paide – 30. jaanuar 1929 Tallinn) oli eesti päritolu Venemaa sõjaväelane (kindralmajor) ja hüdrograaf.
Elulugu
Mereväe tehnikakooli lõpetamise järel 1883. aastal mereväe lipniku auastmes suunati Blumbach navigatsiooniohvitserina keisriririigi sõjalaevastikku. Tema teenistus möödus mitmel sõjalaeval: Krasnaja Gorka 1892–1893, õppelaevad Morjak ja Vernõi 1894–1896, miiniristleja Abrek 1897–1898 ning soomuslaev Admiral Ušakov 1899–1902.
Jalka
Jalka on Eesti jalgpalliajakiri, mis ilmub 2007. aastast.
Jalka peatoimetaja on Indrek Schwede.
Silja Europa
12. septembril 2016 teatas Tallink, et Baltic Queen naaseb 13. detsembril Tallinna–Stockholmi liinile ning Tallinna–Helsingi liinil hakkavad sõitma Silja Europa ning kiired parvlaevad Star ja Megastar.
Tarvastu jõgi
Kirjeldus
Jõe kaldal on mitmes kohas Devoni liivakivi paljandeid, nende hulgas ka kaitsealune Kullamäe paljand. Matu vesiveski varemetest 400 m allavoolu on jõe vasakul kaldal Matu koobas. Tarvastu lähedal Sooviku külas asuvad kõrgel jõesaarel Tarvastu ordulinnuse varemed.
Skrunda ordulinnus
Asukoht ja paiknemine
Linnus paiknes Venta jõe vasakul u 10 m kõrgusel kaldal, ida poolt kaitses linnust jõgi, põhja ja lõuna pool olid kas väikesed ojasängid või vallikraav, lääne pool vaid läbikaevatud vallikraav. Linnuse külje all pidi algselt olema ilmselt koolmekoht, hiljem ehitati sinna maanteesild.
Ajalugu
Liivi ordu alustas Kuramaa suurimal jõel Vental asetseva jõeületuskoha kindlustamist ilmselt peatselt pärast 4. aprillil 1253 toimunud maadejagamist ordumeistri Eberhard von Sayni ja Kuramaa piiskopi Heinrich von Lützelburgi vahel. Skrunda kuulus kurelaste Bandava maakonna idapoolsesse ossa. Kui suures ulatuses püstitatud ja millised olid algsed kaitserajatised sillapea juures, ei ole teada.
1725. aastal on Kuramaa loodus- ja kultuuriobjekte iseloomustavas raamatus nimetatud Skrundat kõrgvürstlikuks lossiks, milles on ametkonna keskus ja mõis.
1819. aastal ehitati linnuseala kõrvale, sellest lõuna poole üle veskitiigi Vene tsaaririigile kuuluv klassitsistlikus stiilis Skrunda mõis.
Äge glomerulonefriit
Morfoloogiline pilt ja sümptomatoloogia
Kliinilistest sümptomitest figureerivad ägeda glomerulonefriidi korral
Aed-lõosilm
Nimi
Ladinakeelne nimi pärineb F. W. Schmidtilt (1794). Alternatiivne ladinakeelne nimi on ''Myosotis sylvatica ssp. alpestris'' Gams (bonnier, 1926).
Ülar Mark
Aastatel 1996–2002 töötas Ülar Mark arhitektuuribüroos Mark & Tamm Arhitektid. 1999–2002 oli ta Narva linnaarhitekt. Alates aastast 2002 töötab Ülar Mark arhitektuuribüroos Urban Mark OÜ ning aastast 2009 arhitektuuribüroos Allianss Arhitektid OÜ. Ta on üks Kodasema OÜ arhitektuuri- ja inseneribüroo asutajatest ja peaarhitekt.
2006. aastal kureeris Ülar Mark Veneetsia arhitektuuribiennaalil Eesti ekspositsiooni "Joint Space" ning oli aastatel 2010–2014 Eesti ekspositsiooni komissar. 2006–2016 kuulus Ülar Mark Eesti presidendi Toomas Hendrik Ilvese nõukotta.
Ülar Margi tuntumad tööd on Eesti Panga galerii, Tallink Spa Hotell ning Tartu raudteejaama uus hoone. Lisaks on Ülar Mark osalenud edukalt konkurssidel ning koostanud planeeringuid ja urbanistlikke projekte.
Biokile
Struktuur
Iga biokile on ainulaadse struktuuriga, mis oleneb biokilet moodustavate organismidest ja keskkonna abiootilisest ja biootilistest tingimustest. Sarnastes tingimustes moodustuvad sarnase struktuuriga biokiled: kiirevoolulistes vetes tekivad filamentsed mikrokolooniad, mille üks ots on kinnitunud ja teine võngub vabalt vooluga kaasa, liikumatutes vetes jällegi seenekujulised struktuurid. Biokiled võivad koosneda nii ühest kui ka mitmest mikroobiliigist. Mitmest liigist koosnevad biokiled on keskkonnas valdavad. Siiski, tavaliselt uuritakse ühest liigist moodustunud biokilet, eriti inimesele patogeenseid mikroobe. Ühe liigi biokilet on laboritingimustes lihtsam jälgida ning saadud tulemusi interpreteerida. Üksteisest mõnesaja mikromeetri kaugusel võivad paikneda aeroobsed ja anaeroobsed alad, mis võimaldavad aeroobsetel ja anaeroobsetel mikroorganismidel lähestikku elada.
Šveits
Riigil on tugev neutraliteeditraditsioon. Šveitsis asub paljude rahvusvaheliste organisatsioonide peakorter.
Arve
Vormistus
Arve võib väljastada paberil või kauba soetaja või teenuse saaja nõusolekul elektrooniliselt. Arvele tuleb märkida:
Lihtsustatud arve
Lihtsustatud arve võib väljastada, kui arvel olev summa ei ületa 160 eurot ilma käibemaksuta, järgmistel juhtudel:
Šveits
Pinnamood
Šveitsi kümme kõrgemat mäge on järgmised:
Majandus
2009. aasta andmetel oli tööga hõivatud 4,103 miljonit inimest ja töötus 2010. aasta veebruaris oli 4,4%.
Väliskaubandus
Šveitsi suurimad ekspordiartiklid on masinad, kemikaalid, metallid, käekellad ja põllumajandustooted. Tähtsaimad ekspordipartnerid (2009) on Saksamaa (20,98%), Ameerika Ühendriigid (9,09%), Prantsusmaa (8,62%), Itaalia (8,08%) ja Austria (5,38%).
Riigikord
Kantonite Nõukogu 46 liiget (kaks igast kantonist ja üks endistest poolkantonitest) valitakse otseselt igas kantonis. Rahvuskogu 200 liiget valitakse otseselt ja proportsionaalse esindatuse põhimõttel. Kummagi koja liikmete ametiaeg on 4 aastat.
Termopüülid
Termopüülid olid sõjaliselt tähtis ühendustee Tessaalia ja Kesk-Kreeka vahel. 480 eKr kaitses Leonidas I Termopüülide lahingus kangelaslikult 300-mehelise spartalastest väeüksuse ja 7000 kreeklasega Termopüüle pärslaste eest. Kui viimased tungisid kaitsjate selja taha, saatis Leonidas 6000 kreeklast tagasi, jäädes ise 1300 mehega kaitsesse. Pärslased ründasid eest ja tagant ning alistasid spartalased ja kreeklased. Sealt edasi läksid pärslased Ateena peale.
Argikeel
Argikeel on keelekuju, mida kasutatakse igapäevases suhtluses. Argikeel erineb kirjakeelest selle poolest, et pole esitatud väga kindlaid vorminõudeid, rääkida võib vabamalt. Tihti kasutatakse palju ka fraseologisme ning slängi.
"Õigekeelsussõnaraamatus" tähistatakse argikeelseid sõnu märgendiga ARGI.
Silvi Teesalu
Silvi Teesalu (sündinud 24. oktoobril 1947) on eesti kultuuritegelane ja tõlkija.
Andrei Amalrik
1962 asus õppima Moskva Riikliku Ülikooli ajalooteaduskonnas. Heideti 1963 sealt välja kursusetöö eest, mis kaitses normannide teooriat, mida Nõukogude ajalooteadus ei tunnustanud.
Selle eest arreteeriti ta mais 1965 ning mõisteti kaheks aastaks ja kuueks kuuks asumisele (ametlikult süüdistati teda mittetöötamises). Viibis asumisel Siberis. Juunis 1966 ta vabastati ning ta läks Moskvasse tagasi. Töötas Pressiagentuuri "Novosti" mittekoosseisulise töötajana.
Juulis 1976 emigreerus Amalrik Nõukogude Liidust. Emigratsioonis tegeles ta ühiskondlik-poliitilise tegevusega ning avaldas palju. Muuhulgas kirjutas ta teise mälestusteraamatu "Записки диссидента" ("Dissidendi märkmed"), mis anti välja postuumselt 1982.
Colombia peeso
Käibel on 1000, 2000, 5000, 10 000, 20 000, 50 000 ja 100 000 peeso väärtuses rahatähed ning 50, 100, 200, 500, 1000 peeso väärtuses mündid.
Pakistan
Ajalugu
Tänapäeva Pakistani alal oli 3500–1500 eKr levinud Induse kultuur.
Parlamentaarne demokraatia
Pärast iseseisvumist sai Liaquat Ali Khanist esimene Pakistani peaminister ja Muhammad Ali Jinnah'st esimene kindralkuberner. Pakistan koosnes kahest osast, Lääne-Pakistanist ja Ida-Pakistanist. Liaquati valitsus koos kõigi järgnevate valitsustega esimesel kümnendil pärast iseseisvumist seisis vastamisi tõsiste raskustega nii Ida- kui Lääne-Pakistani efektiivselt juhtimisel, mis viis lõpuks sõjaväelise riigipöördeni aastal 1958.
1948. aastal Jinnah suri ja suur probleem religioossete vähemusgruppidega lõi 1949. aasta lõpus ja 1950. aasta algul lõkkele. Militaristid Jamiat Ulema-e-Pakistani erakonnast hakkasid ründama vähemusi. Tajudes järjekordse sõja ohtu Indiaga kohtus Khan India peaministri Jawaharlal Nehruga, et alla kirjutada Liaquat-Nehru paktile 1950. aastal. Pakt oli katse parandada suhteid ja vähendada pingeid India ja Pakistani vahel ning kaitsta usulisi vähemusi mõlemal pool piire.
1951. aasta riigipöördekatse
1951. aastal nurjas Military Intelligence’i (MI) üldkindral Syed Shahid Hamid kindralmajor Akbar Khani planeeritud riigipöördekatse, seejärel arreteeriti Kindralite Peakorteri (GHQ) üldasjade juht koos mitme Pakistani sõjaväe ohvitseriga. See oli esimene vandenõu hääletamise kaudu võimule pääsenud valitsuse vastu. Selle vandenõuga olid seotud 11 sõjaväelist (armee) ohvitseri ning 4 tsiviilisikut. Vandenõuga oli kaasa arvatud ka märkimisväärne luuletaja ja intellektuaal Faiz Ahmad Faiz, kes oli seotud ka Pakistani kommunistliku parteiga. Vahepeal jäi Pakistani sõjaväe eest vastutav peakomandör ja kaitseminister Iskandar Mirza lojaalseks Liaqat Ali Khanile. Pärast 18-kuust salajast kohtuprotsessi võeti kindralmajor Khan ja Faiz Ahmed Faiz mõlemad kinni ja neile määrati pikk vanglakaristus. Nende kaitseadvokaat oli tähelepanuväärne Bengali moslemist poliitik Huseyn Shaheed Suhrawardy. Kui Suhrawardyst sai 1957. aastal Pakistani peaminister, leevendas ta enamiku vandenõulaste karistust.
Samuel Beckett
Teosed
Eesti Näitemänguagentuuris on Doris Kareva tõlgitud Becketti lühinäidendite käsikiri.
Siioni prioraat
Et in Arcadia ego ...
Kolme punkti (mida Poussini maalil ei olnud) lisamine viitab aga puuduvale sõnale. Viimaseks sõnaks on pakutud sum, mis tähendab "olema". Richard Andrews ja Paul Schellenberger teoretiseerisid oma raamatus "Jumala hauakamber" ("The Tomb of God"), et see fraas Et in Arcadia ego sum võib olla fraasi Arcam Dei Tango Iesu anagramm, mis tähendab "Puudutan Jumala – Jeesuse – hauakambrit". Selle väite eelduseks on, et: pisi|150px|vasakul|Poussin'i varasem versioon "Arkaadia karjustest", millel kujutatakse teist sama pealiskirjaga kalmet Siit järeldasid nad, et kalmes on Jeesuse hauakamber. Andrews ja Schellenberger väidavad ka, et see kalme asub Rennes le Chateau lähedal Les Pontils'is. Olenemata selle tõelevastavusest ei peeta seda osaks Poussini maali ametlikust ajaloost, mis on korralikult dokumenteeritud. Pealegi ei loonud seda fraasi Poussin. Kunstnik Guercino kasutas seda varem ühel oma maalil, mida Poussin imiteeris ühes varasemas töös, mille ta joonistas enne kuulsat Louvre'is hoitavat pilti ja mis kujutas hoopis teist kalmet.
Awaji
Awaji (jaapani 淡路) on linn Jaapanis Awaji saarel, kuulub Hyōgo prefektuuri.
Täielik kosmoloogiline printsiip
Täieliku kosmoloogilise printsiibi järelmid
Kui Universum on kogu aeg ühesugune, peab selle energiatihedus olema konstantne. Selle pärast peab kas Universum olema staatiline (ilma paisumiseta) või siis küll paisuv, kuid mingi mehhanism peab tema energiatihedust konstantsena hoidma. Staatilise universumi mudeli esitas 1917. aastal Albert Einstein (Einsteini universum). Selle mudeli puhul kasutatakse harva väljendit "täielik kosmoloogiline printsiip". Einstein ise rääkis lihtsalt kosmoloogilisest printsiibist; see väljend ei viita tema mudeli statsionaarsusele ehk staatilisusele. Kui aga Universum on paisuv, siis paisumise kiirus (Hubble'i konstant) peab olema muutumatu. Säärast konfiguratsiooni nimetatakse de Sitteri universumiks, sest selle esitas 1920ndate alguses Willem de Sitter. De Sitteri versioonis on Universumi aineline sisu kosmoloogiline konstant, mida võib käsitada aine väga ebatüüpilise vormina, mille energiatihedus on konstantne olenemata ruumalast, mille ta enda alla võtab. See mudel ei vasta vaadeldavale Universumile, sest on teada, et viimane koosneb tavalisest ainest, mida Universumi paisumine hõrendab. Statsionaarse seisundi teooria eeldab, et ainsad eksisteerivad aine vormid on elementaarosakeste füüsika standardmudelis tuntud barüonaine, elektronid, neutriinod ja footonid, kuid neid luuakse pidevalt juurde, et tasakaalustada paisumisest tulenevat hõrenemist. Seda pidevat loomist tingib hüpoteetiline väli C.
Tochigi prefektuur
Prefektuur asub Honshū sisemaal Kantō regioonis.
Sümbolid
Tochigi prefektuuri tunnuslind on siniselg-kärbsenäpp (Cyanoptila cyanomelana), tunnuspuu on jaapani hobukastan (Aesculus turbinata) ja tunnuslill Albrechti rododendron (Rhododendron albrechtii).
Omaheke ringkond
Halduskeskus ja suurim linn on Gobabis.
Helivaljus
Mõõtühikud
Helivaljuse mõõtühik on foon (rahvusvaheline tähis: phon). Selle ühiku võttis kasutusele Saksa füüsik Heinrich Barkhausen 1925.a.
Friedrich II (Brandenburg-Ansbach)
pisi|Friedrich II Heilbronni kiriku kolmekuningaaltaril (15. sajandi lõpp)
Elukäik
1473. aastal otsustas Friedrichi isa päriluskorralduse, millega Brandenburg pidi minema Friedrichi vanemale poolvennale; tema ja ta nooremad vennad pidid pärima aga Hohenzollernide valdused Frankimaal. Tema lihastest vendadest aga vaid üks, Siegmund, kellest sai Brandenburg-Kulmbachi markkrahv, elas täisealiseks.
Jekaterina Furtseva
Elulugu
Aastal 1936 viidi Furtseva elukaaslane üle Moskvasse tsiviillennunduse poliitvalitsusse. Furtseva võeti 1937 tööle komsomoli keskkomitee üliõpilasnoorsoo osakonna instruktoriks. Osakonnajuhataja oli Jefim Leštšiner, kes peagi arreteeriti. Pärast tööleasumist võttis teda isiklikult vastu ÜLKNÜ Keskkomitee peasekretär Aleksandr Kossarev. Hiljem, pärast viimase arreteerimist, nimetas Furtseva teda avalikult rahvavaenlaseks. Repressioonide õhkkonna tõttu normaalset tööd ei toimunud.
Kubera
Nii räägib sellest Mahabharata. Lisaks maavaldusele Tseiloni näol andis Brahma Kuberale omapärase liiklusvahendi (pushpaka) mis olevat mõõtmetelt olnud üüratu ja liikus "vastavalt omaniku soovile imekiiresti". Kui Ravana vallutas vanema venna Kubera valdused Lankal, kolis Kubera koos enda imelise liiklusaparaadiga Himaalaja mägedesse Alaka linna elama. Teine versioon Kubera kolimisest lankalt räägib, et ta asus elama hoopis Kailashi mäele, kus asub tema imeilus aiaparadiis Chaitarath, mille ehitas Kuberale Vishwakarma.
Jekaterina Furtseva
Isiklikku
26. augustil 1931 abiellus Furtseva Korenevos kohaliku puusepaga. Abielu lahutati kolme kuu pärast.
Ilotar Aavisto
Ta on tõlkinud ilukirjandust prantsuse keelest.
Toolse rannamehe tütar
Muistend
''Toolse rannas elanud vanal ajal üks põhjatu rikas kalamees, kellel raha ja varandust juba mitmest põlvest päritud, arvestamata seda, mida ta ise kokku kraapinud või mis tont temale peale vedanud. Temal olnud üksainuke tütar, pealt nähes kaunima lillekese sarnane, aga seestpoolt kurja täis. Isa varandus venitanud tütrekese nina nii kõrgele, et tema arvates meie maal mehepoega ei võinud ollagi, kellele te mehele läheks. Sellest ei oleks muidu viga olnud, kui tema ise noormehi enda poole ei oleks ahvatlenud ja pärast pilgates häbiga oma teed saatnud, pealegi veel neid naernud ja rahva ees teotanud. Seda-mööda, kuidas põlatud kosilaste lugu päev-päevalt igal pool tuttavaks oli saanud, lõppes peiuratsude teetallamine, sest noored mehed mõtlesid: hällitagu ülemeelne oma rahakastide taga vanatüdrukuks, kelle liha peale pärast hundi hammas enam ei hakka. Paar aastat läinud selle peale rahulisti mööda, kus keegi enam kosjas ei käinud. Seal tulnud ühel hommikul üks võõras suurtsugu kosilane musta hobuse seljas, ise kullast ja hõbedast läikides, nõnda et teda vaks võrra vähemaks ei võinud arvata kui kuningapojaks. Niisugust kosilast ei tohtinud vanemad ega tütar põlata, vaid ta võeti suure au ja iluga vastu. Aga kui hiljem kosilane söömalauale paluti, ei võtnud ta ei kuiva ega märga oma suhu, vaid palus pruuti kiiresti riidesse panna ja tema koju tulla, mis siit kaugel ei olevat ja kus pulmapeod ja pulmalised nende tulekut juba ootamas. Sai piiga ennast ehitud, tõstis peiu ta ratsu turjale, kargas ise sadulasse ja sõitis kui tuul, nii et temast muud ei nähtud, kui hobuse kabjaraua tuld kivide vastu. Nad jõudsid suurele lagedale, seal seisnud uhke kivist ehitatud mõisa nede silme ees, mis pulmaliste lustikärast sumisenud. Peiu hüpanud hobuse seljast, aidanud ka neiu maha, võtnud oma käekõrva ja läinud temaga pidude tuppa. Kole naerukisa, mis tütarlapse luust ja lihast läbi käinud, võtnud neid toas vastu. Seal tõusnud raske kärgatus, kui oleks kõue müristamine maapinda lõhkunud. Selsamal silmapilgul olnud uhke mõisa kõigi pulmalistega otsekui ära pühitud, nii et neist riismekestki üle ei jäänud. Kui ümbruskaudu rahvas kära peale lugu läinud vaatama, ei leitud muud märgikest kui üks inimesekõrgune munakivisammas, samba ülemal pool otsas mitu vööti, mis kui helmekorrad kaela ümber jooksevad. Nõnda seisab kivisammas tänapäevani Kaarli mõisa Raudlepa küla väljal ülemeelikutele tütarlastele hirmutuseks.'' (Friedrich Reinhold Kreutzwald)
Tõnis Bittman
2005–2009 oli ta Tallinna linnavolikogu liige. 2006. aasta kevadel avalikustas ja esitas Bittman kaitsepolitseile lindi, millel oli tema vestlus Res Publicasse kuulunud Oleg Rebasega. Bittmani väitel oli salvestisel katse teda ära osta, et umbusaldada linnapea Edgar Savisaart. Keskerakonnal oli toona volikogus enamus vaid ühe häälega. Rebane eitas äraostmist, kuid heideti Res Publicast välja ning liitus linnavolikogus keskfraktsiooniga. Kaitsepolitsei lindilt häälte ostmise katset ei tuvastanud.
Ultra Bra
Ansambel võitis laulude "Kirjoituksia" ja "Sinä lähdit pois" muusikavideote eest kuldsed Muuvi-auhinnad.
Kohtvõrgu kommutaator
pisi|Kommutaator kodukasutuseks Kommutaator (prantsuse keeles commutateur réseau, inglise keeles network switch) on arvutivõrgu seade, mille abil luuakse ühendused koht- ehk LAN-võrgus.
Esimest Etherneti kommutaatorit tutvustas Kalpana 1990. aastal.
Kiht 1 – füüsiline kiht
Kuna jaoturil ei ole mingit teavet, mis asub tema portide taga, on kõik jaoturi pordid samas põrkepiirkonnas. Ka mitme jaoturi omavahelisel ühendamisel jäävad seadmed ikkagi jagama sama põrkepiirkonda. Selline seade ei sobi suurte võrkude haldamiseks, kuna mida rohkem seadmeid on jaoturitega ühenduses, seda kehvemaks muutub võrgusisene suhtlus.
Kärp
Eluviis ja -paik
Kärp võib tegutseda mis tahes kellaajal. Pakase või tormi ajal võib ta kaua redutada tuulemurrus, näriliste urus või mõnes muus urkas. Varjepaika võib ta oma territooriumil sageli vahetada.
Sixtus II
Varem omistati Sixtusele 3. sajandi kirjutis "Ad Novatianum", kuid nüüd peetakse selle autoriks samanimelist filosoofi. Ainus nüüdisajal Sixtusele omistatav kirjutis on armeeniakeelne tõlge Aleksandria piiskopile Dionysiosele saadetud kirjast, milles Sixtus II kaitseb ristimist, kui selle käigus on kasutatud kolmainsuse vormelit. Ta soovitas tunnustada ristituks ka isikut, kellel on tungiv soov ristimist saada, kuid keda ei saa eri põhjustel ristida.
Sixtus II austatakse katoliku kirikus ja õigeusu kirikus märtri ja pühakuna. Tema mälestuspäev on 7. august. Sixtust on kujutavas kunstis kujutatud koos Ristija Johannesega või Laurentiusega, vahel aga ulatamas Laurentiusele kotti koguduse rahaga.
Kadaka (Tallinn)
Laki
Kvartali ilmet muudab see, kui A. H. Tammsaare tee muutub ülelinnalise tähtsusega magistraaliks. Selle arenduse negatiivsem pool on ehitusele ette jäävad garaažialad, mis algselt olidki mõeldud tee laienduseks.
Looduskeskkond
Asumis napib kvartalisiseseid rohe- ja väljaehitatud puhkealasid. Osaliselt on metsaga kaetud Akadeemia (Raja ja Mäepealse tänava nurgal) ja Mäepealse kvartalid. Mäepealse II kvartalis tuleb hoonestamisel arvestada Nõmme-Mustamäe maastikukaitseala nõuetega.
Bambi Woods
pisi|Bambi Woods filmi "[[Debbie Does Dallas" plakatil]] Bambi Woods (sündinud 12. juulil 1955 Pierre'is Lõuna-Dakotas) on endine USA pornofilminäitleja, kes sai tuntuks 1978. aasta filmi "Debbie Does Dallas" nimiosalisena.
Scientific American
thumb|1848. aasta esikaas Scientific American on Ameerika Ühendriikides ilmuv populaarteaduslik ajakiri. Esimene number ilmus 18. augustil 1845 ja seega on Scientific American vanim siiani ilmuv ajakiri Ameerika Ühendriikides. Algul ilmus iga nädal, praegu ilmub 12 numbrit aastas. Ajakiri tutvustab teaduse uusimaid saavutusi tavalugejale arusaadavalt.
Brinelli kõvadus
Kui jõud on Njuutonites siis:
Trance
Psytrance - Goa Trance, aga technologiseeritum ja psühhedeelikumidele toetuv hüpnootiline helimaastik, mille juured tuginevad electronic body music maastikule. Kokkupuude Acid Trance kultuuriga.
Valuuta
Paberraha
Tangi dünastia ajal (618–907) kasvas vajadus metallraha järele, mis pani koos paberi leiutamisega aluse esimestele paberrahatähtedele. Enne paberraha kasutusele võtmist olid müntide keskel augud, mis võimaldasid münte nööri otsa siduda, lihtsustades nende transporti. Rikkamad Hiina kaupmehed leidsid, et metallraha kaasaskandmine muutus suure massi tõttu keerukaks. Seetõttu jäeti raha tihtipeale usaldusväärse isiku kätte hoiule ning kaupmees sai vastu paberilipiku, kus oli kirjas hoiustatud summa, mida sai lipiku esitamisel uuesti välja võtta. Nendest võlakirjadest sai Songi dünastia ajal alguse jiaozi valuuta, mille pabertähtedel kohtas ka spetsiaalset pitserit, et vältida rahatähtede võltsimist. Songi dünastia ajal muutus paberraha emissioon täielikult institutsionaliseerituks.
Pabervaluutat hakati hiljem kasutama ka Euroopas, esialgu vekslite näol ning hiljem juba seadusliku maksevahendina. 17. sajandil lasi Rootsi valitsus käibele Euroopa esimesed nüüdisaegsed rahatähed. Ka Suurbritannias lasti 17. sajandil käibele esimesed kupüürid, millest kõige väiksem oli 50-naelane. Kuna sel ajal jäi keskmine sissetulek alla 20 naela aastas, siis üldsus paberrahaga kokku ei puutunud.
Elektronraha
Tänapäeval on tänu tehnoloogia arengule lisandunud metall- ja paberrahale elektrooniline raha. See on oma väikeste emissiooni- ja ringluskulude tõttu sisuliselt kõige laiemalt kasutatav raha erivorm. E-raha on elektrooniline maksevahend, mis vastab kõikidele järgmistele tunnustele:
Johannes IV (paavst)
Paavstiks saamine
Johannes IV pühitseti paavstiks jõululaupäeval 24. detsembril 640, kui Bütsantsi keiser Herakleios I oli teda tunnustanud.
Jana Aav
Jana Aav (sündinud 25. juulil 1968) on eesti meditsiinitöötaja.
Johannes IV (paavst)
Kristlik eetika
Johannes IV saatis abt Martinuse Dalmaatsiasse ja Istriasse, et ta vabastaks lunaraha eest slaavlaste poolt võetud kristlastest pantvangid.
Puraanad
Puraanades on rikkalikult ajaloolist materjali, mille tõttu need kuuluvad Vana-India ajaloo olulisemate allikate hulka. Puraanad sisaldavad kosmogooniaid ja kosmoloogiaid, teoloogiaid ja filosoofiaid ning jumalate, jumalannade, kuningate, kangelaste, õpetajate ja pooljumalate genealoogiaid, rahvalikke jutustusi, palverändude lugusid, kirjutisi templitest, ravimisest, astronoomiast, grammatikast, mineraloogiast ning lisaks veel nalja- ja armastuslugusid.
Tallinna KSK Vigri
KSK Vigri oli 1980–2000 tegutsenud Tallinna jalgpalliklubi, mis on eeskätt tuntud FC Tevalte nime all 1995. aasta korruptsiooniskandaali tõttu.
FC Tevalte põhjal loodi 1995. aastal uus klubi Tallinna FC Lantana.
Audentes
Audentese nime sai ettevõte 1997. aastal, kui loodi AS Audentes, Audentese Kõrgem Ärikool ja Audentese Erakool. Praegu jaguneb Audentes järgmisteks allüksusteks: lastekool, erakool, spordigümnaasium, huvikeskus, spordiklubi, fitnessiklubi ja spordikeskus. Kõiki Audentese üksusi ühendab põhimõte „Tarkus, tervis, tasakaal”.
Ajalugu
17. oktoobril 2003 avas Audentes spordikoolis õppivatele laskursportlastele lasketiiru, mis ainsana Tallinnas võimaldab aasta ringi treenimist.
1. septembril 2011 käivitati gümnaasiumiastmes rahvusvaheline diplomiprogramm International Baccalaureate Diploma Programme (IB DP).
Pärnu Noorte Puhkpilliorkester
Pärnu Noorte Puhkpilliorkester arenes välja Pärnu Ülejõe Gümnaasiumi puhkpilliorkestrist, kui dirigent Rein Vendla tõi kokku ühiselt pilli mängima mitmed andekad muusikahuvilised noored, kellest enamus olid pillimängu õppimist alles alustanud. Nii oli Pärnu Noorte Puhkpilliorkester algselt algajate ja juba edasijõudnumate koondorkester, kuid mängijate tase ja tahe on alati olnud märkimisväärne.
Riigireform
Riigireform aastail 1934–1940
Reformi eesmärgiks oli Eesti Vabariigi ümberkujundamine riigiks, mida juhib rahva valitav riigipea tema poolt ametisse kutsutava valitsuse ning kahekojalise rahvaesinduse tasakaalustatud koostööl: põhimõtted, millele on rajatud Eesti Vabariigi 1938. aasta põhiseadus.
Riigireform alates 2017. aastast
Riigireformi vajadust on rõhutanud mitmed ühiskondlikud organisatsioonid, muuhulgas on eraisikutena kutsunud riigireformiks üles mõttearendajad Ott Pärna ja Tanel Talve, Eesti Tööandjate Keskliit ja mõttekoda Praxis algatanud riigireformi radari.
Arstide ja farmaatsiatööstuse vandenõu
Arstide ja farmaatsiatööstuse vandenõu on teooria, mille kohaselt levitatakse arstide ja farmaatsiatöösturite kokkuleppel avalikkuses müüte haigustest ja nende ravimitest.
Ruuben Post
Lühielulugu
1969. aastal lõpetas Ruuben Post Tallinna Tehnikaülikooli elektriinsenerina ning asus tööle tolleaegsesse Tallinna Elektrotehnika Teadusliku Uurimise Instituuti. Hiljem täiendas ta end aspirantuuris ja õppis veel ajakirjandust. 1984. aastal tuli Ruuben Post tagasi kodusaarele kolhoosi Hiiu Kalur peaenergeetikuks. Edasi sai temast üks Lääne-Eesti Saarestiku Biosfääri Kaitseala Hiiumaa keskuse loojaid, alates 1990. aastast direktor. Tegevus biosfäärikaitseala liinis kujuneski Ruuben Posti elutööks. UNESCO kaudu viis ta Hiiumaa probleemid ka Euroopa tasemele.
Tema elutöö on osaliselt talletatud paljudes teaduslikule tasemele küündivates publikatsioonides rahvastiku- ja sotsioloogiliste uurimuste alal efektiivsete energialahenduste, veemajanduse ja jäätmemajanduse kohta Lääne-Eesti saartel. Samuti on tal palju populaarteaduslikke trükiseid, millest viimane oli tema algatusel teoks saanud Kõpu lugude raamat.
Ufode saladuse varjamine
2007. aasta märtsis avaldas Prantsusmaa Kosmoseuuringute keskus CNES oma ametlikul kodulehel viimaste aastakümnete ufojuhtumite arhiivi. Tavakülastaja eest on peidetud ainult tunnistajate ja osade uurijate isikuandmed.
Värtnaõli
Värtnaõli ehk spindliõli (inglise spindle oil) on vedel õli vähekoormatud kiirekäiguliste laagerduste määrimiseks. Hangumistemperatuur alla 45 °C. Kasutatakse ka hüdroõlina.
Essentsiaalne treemor
Essentsiaalne treemor (ladina keeles tremor essentialis) on püsivalt edenev neuroloogiline häire, mida iseloomustab käte või teiste kehaosade (pea, lõua, jalgade) värisemine.
Riiklik Looduskaitsekeskus
Tegevus
LKK moodustamine lahutas looduskaitse valitsemise ja korraldamise funktsioonid, valitsemise ülesanded jäid maakondade keskkonnateenistustele ja praktiline tegevus Riiklikule Looduskaitsekeskusele. Kui Keskkonnaministeerium võtab vastu seadusandlikke otsuseid ja töötab välja looduskaitsepoliitika, siis LKK tagab otsuste tegeliku rakendamise.
Essentsiaalne treemor
Diagnoos
Kergematel juhtudel väljendub essentsiaalne treemor võimetuses takistada haigusest haaratud kehaosa, nt käsi, värisemast ja raskuses täpsust nõudvate liigutuste tegemisel. Halvematel juhtudel võib haigus takistada patsienti igapäevaelu tomingutes nagu söömine, riietumine jms. Enamasti on essentsiaalne treemor progresseeruv (s.t. aja jooksul halvenev, mõnel juhul kiirelt, mõnikord väga aeglaselt), halvimatel juhtudel võib põhjustada invaliidsust.
Ravi
Ravimitena kasutatakse trankvillisaatoreid, beetablokaatoreid või epilepsiaravimeid. Kaks kõige kasutatavamat ravimit essentsiaalse treemori sümptomite kontrolli alla saamiseks on primidoon (Mysoline) ja beetablokker propranolool (Inderal). Sageli vähendab alkohol lühiajaliselt treemorit. Enamikul juhtudest praegu tuntavad ravimid täielikku efekti ei anna.
Leo XIII
Pecci sai kinnitamisesakramendi 25. augustil 1817. Ta õppis 1818–1824 koos oma venna Giuseppe Pecciga Viterbos jesuiitide seminaris, kus ta saavutas tänu õpetaja Leonardo Garibaldile suurepärase taseme ladina keeles. 1824–1832 õppis ta Rooma kolleegiumis, kus ta esines retoorika kursusel ladinakeelse ettekandega teemal "Kontrast paganliku ja kristliku Rooma vahel." Seejärel õppis Pecci Rooma peagümnaasiumis ja soovis 1832 asuda ema soovil õppima teoloogiat Rooma akadeemias (Accademia dei Nobili Ecclesiastici), kuid pidi enne tõestama oma suguvõsa aadlipäritolu. Pecci oli Giovanni Perrone ja Francesco Saverio Patrizi õpilane. Ta õppis La Sapienza ülikoolis tsiviil- ja kanoonilist õigust ning kaitses 1836 doktorikraadi teoloogias.
Suhted kirikuinstitutsioonidega
Augustiinlased
Basiliaanid
Apollo vandenõu
Väidetakse näiteks, et fotode peal USA lipp Kuu peal lehvib, nagu oleks seal tuul. Fotod olevat üldse liiga hea kvaliteediga, mis viitavat sellele, et need on tegelikult Maa peal lavastatud. Fotodel polevat kunagi näha tähti, samuti puuduvat laskumiskohas jäljed laskumismooduli reaktiivgaasidest. Raadiosideseanssidel puuduvat 2-sekundiline viivitus, mis peaks seal aga olema, sest raadiosignaali saabumine Kuult võtab aega. Ka väidetakse, et paljud Apollo-programmiga seotud NASA töötajad olevat salapärastel asjaoludel surma saanud.
Leo XIII
Suhted kirikuinstitutsioonidega
Ta teostas 1882 frantsisklaste kolmanda ordu reformi ja 30. mail 1883 avaldatud apostellikus konstitutsioonis "Misericors Dei" sätestas frantsisklaste kolmanda ordu reeglid. Leo XIII sätestas 4. oktoobril 1897 avaldatud bullas "Felicitate" frantsisklaste uue põhikirja ja tunnustas frantsisklaste reformiliikumiste koondumist.
Ta tunnustas 25. jaanuaril 1901 Jumala Sõna Seltsi (S.V.D.).
La Salette misjonärid
Ametisse nimetatud kardinalid
Ta taastas 16. detsembril 1880 Santi Vitale, Gervasio e Protasio titulaarkiriku. 24. mail 1882 avaldatud apostellikus konstitutsioonis "Praedecessores nostri" reguleeris ta konklaavi tegevust. 17. märtsil 1887 rajas ta Santa Maria Nuova e San Francesca in Foro Romano titulaarkiriku.
Leo XIII kultuuriloos
Ta lasi 1891 ümber matta Innocentius III säilmed.
1921 esilinastunud filmis Theodor Herzl, der Bannerträger des jüdischen Volkes oli paavsti rollis näitleja Eugen Preiß, 1938 esilinastunud filmis Thérèse Martin oli paavsti rollis näitleja Nicholas Malikov, 1958 esilinastunud filmis Sebastian Kneipp oli paavsti rollis näitleja Ernst Deutsch, 1990 esilinastunud filmis Don Bosco oli paavsti osas näitleja Philippe Leroy ja 2010 esilinastunud filmis Lorenzo Perosi oli paavsti osas näitleja Alessandro Maschio.
Surm
Leo XIII suri 20. juulil 1903 kella 16 paiku Vatikani paavstipalees 93-aastaselt ja maeti 25. juulil Rooma Peetri kirikusse. 22. oktoobril 1924 maeti tema säilmed ümber Lateraani basiilikasse. Leo XIII oli surres vanim paavst pärast Gregorius IX. Hiljem on veel vanemana surnud Benedictus XVI.
Araali meri
Järve olukord 20. sajandi keskel
Enne järve kuivamise algust ja soolsuse suurenemist oli Araali meres riimvesi. Järv polnud kuigi sügav (keskmine sügavus 16 m ) ning selle põhjas oli rikkalikult muda ja orgaanilist ainet. Pea kogu rannikupiirkond oli kaetud rohke taimestikuga, näiteks Sõrdarja ja Amudarja mitmekesised ja suured ökosüsteemid olid omavahel ühendatud liigirikaste märgaladega. Araali mere ökosüsteem oli üsna produktiivne, kuigi planktoni ja zoobentose taksonoomiline mitmekesisus polnud kuigi suur. Araali meri oli asustatud magevee kalafaunaga, kes oli kohastunud eluks riimvees ning käis kudemas mageveelistes jõgedes.
Veemahu vähenemine
pisi|Endine järvepõhi pisi|Laialdane [[puuvilla põldude niisutamine on saanud Araali merele saatuslikuks]] pisi|[[Aral (Kasahstan)|Arali endise sadama asukoht 2003. aastal]]
Järve kuivamise ajalugu
1917. aastal toimunud Oktoobrirevolutsiooni järel saavutasid bolševikud võimu Araali mere piirkonnas ning 1918. aastal kirjutas V. I. Lenin alla dekreedile, mille järgi pidi eraldatama 50 miljonit rubla niisutuskanalite rajamiseks Turkestani. Eesmärgiks oli kasvatada riisi, meloneid, teravilja ja eelkõige puuvilla. Puuvill, mida selles piirkonnas nimetati valgeks kullaks, pidi saama tähtsaks eksportartikliks. See plaan viidigi ellu ning Usbekistan on tänini üks maailma suuremaid puuvillaeksportijaid.
Järve kadumist nägid Nõukogude teadlased ette juba 1960. aastatel. 1974 avaldas NSVL Teaduste Akadeemia teenistusalaseks kasutamiseks brošüüri, milles väga täpselt prognoositi saabuvaid tagajärgi. Selles öeldi, et vee ohjeldamatu kulutamine puuvillapõldude niisutamiseks ei anna reaalset toodangu kasvu. Mere pindala vähenemise tõttu muutub kliima kontinentaalsemaks ning mere alt satub ümberkaudsetele aladele sool, mistõttu puuvill ei valmi. Looduslike tingimuste halvenemist saab korvata ainult pestitsiidide massilise kasutamisega, mis aga toob kaasa kohalike elanike haigestumuse tõusu, kuid saake praktiliselt ei tõsta. Neid hoiatusi ei võetud kuulda.
Järve praegune olukord
Seoses Araali mere taandumisega alanes ka ümbruskonna põhjavee tase, mis kiirendas kõrbestumise protsessi. 1990. aastate keskel kasvasid järve rannikupiirkonnas küllusliku roheluse (puud ja põõsad) asemel halofüütide ja kserofüütide rühmad. Seejuures lahkusid nendelt aladelt umbes pooled väikeimetajatest ja lindudest. Kliima muutus ligi 100 km kaugusel järve endisest kaldajoonest. Suved muutusid kuumemaks ja talved külmemaks, vähenes suhteline õhuniiskus ja sademete hulk.
Gaasimaardla
Usbekistani territooriumil on kuivanud Araali mere basseinist leitud maagaasi maardla, mille varude suuruseks on hinnatud 65 miljonit tonni. Maardla varude uurimistööde ja maagaasi ammutamisega (üle 3 km sügavuselt) tegeleb 2005. aastal loodud rahvusvaheline konsortsium, kuhu kuuluvad ettevõtted Usbekistanist, Venemaalt, Hiinast, Malaisiast ja Lõuna-Koreast.
Louis X
thumb|Louis X kuningliku pitsati järgi maalitud portree Louis X (4. oktoober 1289 – 5. juuni 1316) oli Prantsusmaa kuningas aastail 1314–1316 ja Navarra kuningas aastail 1314–1316.
Sääla
Säälast on pärit kohalikud ühiskonnategelased Mihkel Aitsamid (pere kombe kohaselt pandi vanemale pojale nimeks Mihkel).
Ajalugu
Vanimad teadaolevad kirjalikud teated Sääla küla kohta pärinevad 1420. aastast (Seel).
Maavärin
Uurimislugu
Kultuuriloolisi järeldusi tegi maavärinast ennekõike Poseidonios, kes pidas sisemaa Poseidoni-kultust johtuvaks maavärinaohust ning püüdis selgitada maavärinaohtlike alade tundemärke.
Tõstmine 2008. aasta suveolümpiamängudel
Kuni 56 kg
Finaal: 10. august Osavõtjaid: 19 Maailmarekord: 305 kg (2000) Halil Mutlu, Türgi Olümpiarekord: 305 kg (2000) Halil Mutlu, Türgi Olümpiavõitja 2004: 295 kg Halil Mutlu, Türgi Ametlikud tulemused <br style="clear:both;" />
Musträhn
Välimus
Linnu nokk ja silmad on värvuselt kollaka alatooniga. Noka ots on mustjas. Tänu tugevale ja pikale nokale trummeldab rähniline valjusti – päevas on musträhn võimeline tegema kuni 10 000 lööki ning kahes sekundis 20 lööki. Pika, kuni 10 cm pikkuse kidase keele abil ulatub ta osavalt puutüves pesitseva saagini.
Tõstmine 2008. aasta suveolümpiamängudel
Kuni 48 kg
Finaal: 9. august Osavõtjaid: 14 Maailmarekord: 217 kg (2006) Lian Yang, Hiina Olümpiarekord: 210 kg (2004) Nurcan Taylan, Türgi Olümpiavõitja 2004: 210 kg (97,5 + 112,5) Nurcan Taylan, Türgi Ametlikud tulemused: Finaal <br style="clear:both;" />
Kuni 58 kg
Finaal: 11. august Osavõtjaid: 12 Maailmarekord: 251 kg (2006) Yanqing Chen, Hiina Olümpiarekord: 237,5 (2004) Chen Yanqing, Hiina Olümpiavõitja 2004: 237,5 kg (107,5 + 130) Chen Yanqing, Hiina Ametlikud tulemused: Finaal <br style="clear:both;" />
Musträhn
Elupaigad
Musträhn eelistab elupaigana vanemaid suuri okasmetsasid ja kõrgtüvelisi hõredaid männikuid, kuid satub ka lehtmetsadesse. Lindu võib kohata ka raiesmikel ja põlenud metsamaadel.
Pesitsemine
pisi|Musträhn puhastab pesaõõnt (Holland, 2012) Musträhn pesitseb enamjaolt üle kogu Eesti, Lääne-Eestis ka väikeste saludega poolavatud maastikul. Pesitsemist ei toimu ainult kultuurmaastiku valdavusega piirkondades. Igal aastal pesitseb umbes 6000–9000 haudepaari.
Toitumine
Talviti on peamiseks toiduks sipelgate perekonda kuuluvad kuklased. Kuklasepesa külmunud pealiskoorest saab ta jagu tänu oma tugevale nokale, millega uuristab pesasse augu ning mille kaudu ta pääseb toiduni.
Rahvapärimus
Musträhnide kohta levib Soome rahvajuttudes uskumus, et musträhni õue ilmumine on halb enne. Kirde-Eestis on rähnile iseloomulik nimetus toonetikas, mis tähendab tõlkes surmarähni. Samuti usutakse, et kui musträhn tuleb maja seinu toksima, sureb keegi maja elanikest.
Turbiiniõli
Turbiiniõli (ingliseturbine oil) on suure oksüdatsioonikindlusega ja kõrge kvaliteediga mineraalõli. Kasutatakse seadmetes, mis peavad pikemat aega töötama õli vahetuseta.
Musträhn
Rahvapärimus
Lõuna-Eestis teatakse, et musträhni trummeldamine olevat märguandeks, et takud peavad naistel kedratud olema ning rähnide hüüdu suvel on peetud just vihmaendeks.
Puurmani–Jüriküla–Kirna tee
Maantee Puurmani lähedal Tallinna–Tartu–Võru–Luhamaa maanteest edelas ja lõpeb Kirna talus. Maantee pikkus on 5,2 km.
Khomasi ringkond
Halduskeskus ja suurim linn on Windhoek.
Skanderbegi väljak
pisi|Skanderbegi väljak pisi|Väljak talvel Skanderbegi väljak (albaania keeles Sheshi Skënderbej) on Albaania pealinna Tirana keskväljak, mille keskel asub rahvuskangelase Gjergj Kastrioti mälestussammas.
Bozcaada
Kõrgeim punkt on Göztepe küngas (192 m üle merepinna).
Jädivere õpetajate seminar
Õppetöö
Õppetöö Jädivere seminaris toimus eesti keeles, kuid soovi korral oli võimalik õppida ka saksa keelt. Õppeaeg kestis kolm aastat, mille jooksul õpiti kirjutamist, rehkendamist, ajalugu, geograafiat, pedagoogikat ja orelimängu. Õppimine oli tasuta, kuid lõpetamise järel pidi seminari kasvandik töötama teatud aja Eestimaa kubermangus õpetajana.
Anne Aan
Anne Aan (sündinud 8. augustil 1969) on eesti bioloog.
Eesti Teaduste Akadeemia (1938–1940)
Asutamine
Esimesed 12 liiget nimetas Riigihoidja 13. aprillil 1938 võrdsel arvul humanitaarteaduste ja loodusteaduste sektsiooni. Edaspidi tuli igal aastal valida üks uus tegevliige Vabariigi Presidendi kinnitusel vaheldumisi loodusteaduste ja humanitaarteaduste sektsiooni. Pärast kõigi kohtade täitmist vabanevad kohad tuli täita ühe aasta jooksul pärast vabanemist.
Aare Nõmme
Aare Nõmme (sündinud 1949) on eesti endine poksija.
Belmont-sur-Yverdoni vald
Asend
Valla territooriumist moodustasid 1997. aastal 6% asulad, 18% metsamaa, 75% põllumajanduslik maa ja pisut alla 1% mitteproduktiivne maa.
Saaremaa Jaani kirik
pisi|Saaremaa Jaani kirik (2005) Saaremaa Jaani kirik ehk Saare Jaani kirik ehk Jaani kirik on barokkstiilis maakirik Saare maakonnas Saaremaa vallas Jaani külas.
Turvaste Mustjärv
Järv on pruuniveeline düstroofne järv, mille vesi on keskmise karedusega ja kihistumata. Tüübilt on järv makrofüüdijärv ehk suurtaimerikas järv.
Siinvõrk
Siinvõrk on peamiselt passiivne – arvutid asuvad samal siinil ja kuulavad signaali, mis nendest mööduvad. Kui "kuulevad", et andmepakett on temale suunatud, siis sekkuvad, kui on vaja andmeid saata, oodatakse, kui eetrisse tekib vaikus ja siis saadetakse siinile oma andmevoog. Kui saatmise hetkel alustas andmete saatmist ka mõni teine arvuti, tekib kokkupõrge. Mõlemad arvutid katkestavad saatmise, arvutid pikendavad oma ootamisaega, millal nad võiksid uuesti hakata andmeid saatma ja proovivad siis uuesti andmeid saata.
Harmoonium
Harmooniumil nagu orelil on registrid, kuid erinevalt orelist pole tal vilesid. Harmooniumil võib olla 1–2 manuaali, 3–20 registrit. Harmoonium on suhteliselt "noor" instrument. Esimesed harmooniumid võeti kasutusele 19. sajandi algul. Harmoonium on oreli sugulane. Tema heli meenutab oreli oma, kuid tehniliselt sarnaneb pill rohkem akordioniga.
Aa
Legendid
Mõisa moonamees leidnud Aa männikus sõjaaegse varakambri ukse. Kui mõisnik sellest teada saanud, andnud ta moonamehele suure summa raha ja saatnud ta Saksamaale, et varandust endale saada.
Keemiline vooluallikas
Tunnussuurused
pisi|300px|Mitmesuguste primaarallikate [[energiatihedus Wh/kg sõltuvalt ümbrustemperatuurist]]
Le Villaret (Belmont-sur-Yverdon)
Le Villaret on väike küla Šveitsis Vaud' kantonis Yverdoni ringkonnas Belmont-sur-Yverdoni vallas.
Anton Aan
Ta on maetud Siselinna kalmistule.
Charles IV
Charles IV (u. 1294 – 1. veebruar 1328) oli Prantsusmaa kuningas aastail 1322–1328 ja Navarra kuningas Charles I 1322–1328.
Heath Ledger
Filmikarjäär
31. juulil 2006 kinnitas Ledger, et ta mängib Jokkerit 2008. aastal linastunud filmis "The Dark Knight", mis on järg filmile "Batman Begins" (2005). Ta on noorim näitleja, kes on Jokkerit kehastunud – ta sai filmimise ajal 28-aastaseks. Seda rolli peetakse Ledgeri parimaks näitlejatööks, mille eest võitis ta peale paljude muude auhindade pärast surma nii Oscari kui ka Kuldgloobuse parima kõrvalosa täitmise eest. See tegi temast esimese näitleja, kes on võitnud Oscari koomiksifilmis näitlemise eest.
Bartholini näärmed
Näärmed eritavad küllaldase seksuaalse erutuse ajal limast vedelikku, mis niisutab tupeesikut.
Tähtvõrk
Viited
Topologie (Rechnernetz)
Vanamees ja meri
Ümberjutustus
Santiago oli oma külas pikka aega parim kalamees olnud, vanana aga ei õnnestunud tal enam kalapüük. Ta elas tagasihoidlikus majakeses, kus oli suur ajalehevirn. Tema eest hoolitses ta õpilane, kes lähedalasuvast söögikohast talle tihti süüa tõi. Paljud olid vanamehe suhtes juba lootuse kaotanud, aga mitte tema noor õpilane, kes truult temaga koos merel käis kuni ta vanemad selle keelasid. Vanemad tahtsid, et poiss käiks kaasas nendega, kes midagi ikkagi püüavad ja keelasid tal vanamehega merel käimise ära.
Carl Zeiss
Isiklikku
Aastal 1849 Carl Zeiss abiellus, kuid tema naine suri järgmisel aastal poja Roderichi sünnitusel. Aastal 1853 abiellus Zeiss uuesti; teisest abielust sündisid poeg ja kaks tütart. Carl Zeiss elas lihtsalt ning investeeris kogu teenitud raha tagasi tootmisse. Ta armastas ka raamatuid ja aiandust, eriti roosikasvatust.
Robert Faurisson
Faurissoni isa oli prantslane ja ema šotlane. Ta õppis Sorbonne'i ülikoolis ja 1974–1979 õpetas kirjandust Lyoni ülikoolis. Kirjandusteadlasena uuris ta näiteks 19. sajandi Prantsuse luulet.
Jaan Priisalu
2015. aastast Tallinna Tehnikaülikooli Arvutiteaduse Instituudi Küberkriminalistika ja küberjulgeoleku keskuse nooremteadur ja AS Guardtime konsultant.
Dielektrikuskadu
Polümeeride dielektrikuskadu võib oluliselt sõltuda temperatuurist (kui dipoolid on peaahelas), sest ahelaga seotud dipoolide pöördumine on seotud suurema ahelalõigu pöördumisega ja sõltub seega ahela painduvusest-liikuvusest. Ahel on liikuvam alles klaasistumistemperatuuri lähedal (või plastifikaatorite olemasolul).
August 2008
August 2008, kroonika.
Priguldi paisjärv
Priguldi paisjärv on järv Lääne maakonnas Lääne-Nigula vallas Nigula ja Pälli külas.
Merefüüsika
Merefüüsika olulisimad uurimisobjektid on lained ja hoovused. Olulised on veel stratifikatsioon, merevee tihedus, soolsus, temperatuur ja looded.
Lisaks sellele, et merevee uuringud aitavad mõista veekogus toimuvaid protsesse ja füüsikalisi omadusi, on uuringutel praktiline tähtsus. Näiteks aitavad lainetuse ja hoovuste uurimisel saadud andmed plaanida sadamate ehitust; temperatuuri, soolsuse ja stratifikatsiooni uuringud aitavad mõista muutusi ökosüsteemis. Merevesi sisaldab ka palju keemilisi elemente ja ühendeid, mida inimene oma tarbeks on kasutusele võtnud (näiteks meresool).